CELEX: 32021D0537
Language: fi
Date: 2021-03-24 00:00:00
Title: Euroopan parlamentin ja neuvoston päätös (EU) 2021/537, annettu 24 päivänä maaliskuuta 2021, neuvoston päätösten 2003/17/EY ja 2005/834/EY muuttamisesta Yhdistyneessä kuningaskunnassa suoritettujen siemenviljelmien viljelystarkastusten ja viljelykasvilajikkeiden ylläpitoa koskevien tarkastusten vastaavuuden osalta (ETA:n kannalta merkityksellinen teksti)

29.3.2021   
               
               
                  FI
               
               
                  Euroopan unionin virallinen lehti
               
               
                  L 108/4
               
            
         EUROOPAN PARLAMENTIN JA NEUVOSTON PÄÄTÖS (EU) 2021/537,
         annettu 24 päivänä maaliskuuta 2021,
         neuvoston päätösten 2003/17/EY ja 2005/834/EY muuttamisesta Yhdistyneessä kuningaskunnassa suoritettujen siemenviljelmien viljelystarkastusten ja viljelykasvilajikkeiden ylläpitoa koskevien tarkastusten vastaavuuden osalta
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
         ottavat huomioon Euroopan komission ehdotuksen,
         sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Neuvoston päätöksessä 2003/17/EY (3) säädetään, että kyseisen päätöksen liitteessä I luetelluissa kolmansissa maissa tietyillä siemenviljelmillä tehdyt viljelystarkastukset katsotaan tietyin edellytyksin unionin lainsäädännön mukaisesti tehtäviä viljelystarkastuksia vastaavaksi ja että kyseisissä kolmansissa maissa tuotetut tietyt kasvien siemenet katsotaan tietyin edellytyksin unionin lainsäädännön mukaisesti tuotettuja siemeniä vastaaviksi.
                  
               
                     (2)
                  
                  
                     Neuvoston päätöksessä 2005/834/EY (4) vahvistetaan tietyissä kolmansissa maissa suoritettavien lajikkeiden ylläpitoa koskevien tarkastusten vastaavuutta koskevat säännöt. Siinä säädetään, että lajikkeiden ylläpitoa koskevat viralliset tarkastukset, joita kyseisen päätöksen liitteessä luetellut viranomaiset suorittavat kyseisissä kolmansissa maissa kunkin kolmannen maan yhteydessä mainittujen direktiivien kattamille lajeille, antavat samat takeet kuin jäsenvaltioiden suorittamat tarkastukset.
                  
               
                     (3)
                  
                  
                     Yhdistynyt kuningaskunta on saattanut neuvoston direktiivit 66/401/ETY (5), 66/402/ETY (6), 2002/53/EY (7), 2002/54/EY (8), 2002/55/EY (9) ja 2002/57/EY (10) ja kyseisten direktiivien nojalla hyväksytyt täytäntöönpanosäädökset osaksi kansallista lainsäädäntöään ja pannut ne tosiasiallisesti täytäntöön. Kyseisissä täytäntöönpanosäädöksissä vahvistetaan säännöt, joiden perusteella vastaavuus tunnustetaan kunkin direktiivin mukaisesti.
                  
               
                     (4)
                  
                  
                     Unionin oikeutta, mukaan lukien päätökset 2003/17/EY ja 2005/834/EY, sovellettiin Yhdistyneeseen kuningaskuntaan ja Yhdistyneessä kuningaskunnassa 31 päivänä joulukuuta 2020 päättyneen siirtymäkauden ajan Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (11), jäljempänä ’erosopimus’, ja erityisesti sen 126 artiklan ja 127 artiklan 1 kohdan mukaisesti.
                  
               
                     (5)
                  
                  
                     Erosopimuksessa määrätyn siirtymäkauden päättymistä silmällä pitäen Yhdistynyt kuningaskunta on pyytänyt komissiota tunnustamaan vastaavuuden Yhdistyneessä kuningaskunnassa tuotetuille rehu- ja viljakasvien siemenille, juurikkaiden siemenille, vihannesten siemenille sekä öljy- ja kuitukasvien siemenille unionissa tuotettujen ja direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY mukaisten rehu- ja viljakasvien siementen, juurikkaiden siementen, vihannesten siementen sekä öljy- ja kuitukasvien siementen kanssa 1 päivästä tammikuuta 2021 alkaen.
                  
               
                     (6)
                  
                  
                     Lisäksi Yhdistynyt kuningaskunta on pyytänyt vastaavuuden tunnustamista siltä osin kuin on kyse direktiivien 66/401/ETY, 66/402/ETY, 2002/54/EY, 2002/55/EY ja 2002/57/EY sekä direktiivin 2002/53/EY nojalla Yhdistyneessä kuningaskunnassa suoritettavista lajikkeiden ylläpitoa koskevista tarkastuksista.
                  
               
                     (7)
                  
                  
                     Yhdistynyt kuningaskunta on ilmoittanut komissiolle, että sen lainsäädäntö, jolla direktiivit 66/401/ETY, 66/402/ETY, 2002/53/EY, 2002/54/EY, 2002/55/EY ja 2002/57/EY saatettiin osaksi kansallista lainsäädäntöä, ei muutu ja että sen soveltamista jatkettaisiin 1 päivän tammikuuta 2021 jälkeen.
                  
               
                     (8)
                  
                  
                     Komissio on tutkinut asiaa koskevaa Yhdistyneen kuningaskunnan lainsäädäntöä ja sen vastaavuutta unionin vaatimusten kanssa ja todennut, että siemenviljelmillä tehtävät viljelystarkastukset toteutetaan asianmukaisesti ja että ne täyttävät päätöksen 2003/17/EY liitteen II edellytykset sekä direktiivien 66/401/ETY, 66/402/ETY, 2002/54/EY ja 2002/57/EY asianmukaiset vaatimukset.
                  
               
                     (9)
                  
                  
                     Sen vuoksi ja jotta vältetään tarpeettomat kaupan häiriöt siirtymäkauden päättymisen jälkeen, on aiheellista tunnustaa Yhdistyneessä kuningaskunnassa tuotetuille ja kyseisen maan viranomaisten virallisesti varmentamille siemenille tehtävien viljelystarkastusten vastaavuus.
                  
               
                     (10)
                  
                  
                     Komissio on tutkinut asiaa koskevaa Yhdistyneen kuningaskunnan lainsäädäntöä ja sen vastaavuutta direktiivien 2002/53/EY ja 2002/55/EY mukaisten lajikkeiden ylläpitoa koskevien säännösten kanssa. Komissio totesi, että Yhdistyneessä kuningaskunnassa suoritettavilla kyseisten lajikkeiden ylläpitoa koskevilla tarkastuksilla on samat takeet kuin jäsenvaltioiden suorittamilla tarkastuksilla.
                  
               
                     (11)
                  
                  
                     Sen vuoksi on aiheellista tunnustaa Yhdistyneessä kuningaskunnassa suoritettavien lajikkeiden ylläpitoa koskevien tarkastusten vastaavuus direktiiveissä 66/401/ETY, 66/402/ETY, 2002/53/EY, 2002/54/EY, 2002/55/EY ja 2002/57/EY säädettyjen tarkastusten kanssa.
                  
               
                     (12)
                  
                  
                     Sen vuoksi Yhdistynyt kuningaskunta olisi sisällytettävä päätöksen 2003/17/EY liitteeseen I ja päätöksen 2005/834/EY liitteeseen, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti.
                  
               
                     (13)
                  
                  
                     Sen vuoksi päätökset 2003/17/EY ja 2005/834/EY olisi muutettava tämän mukaisesti.
                  
               
                     (14)
                  
                  
                     Ottaen huomioon, että erosopimuksessa määrätty siirtymäkausi päättyi 31 päivänä joulukuuta 2020, ja jatkuvuuden varmistamiseksi tämän päätöksen olisi tultava voimaan kiireellisesti ja sitä olisi sovellettava taannehtivasti 1 päivästä tammikuuta 2021,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Muutokset päätöksiin 2003/17/EY ja 2005/834/EY
            
               1.   Muutetaan päätöksen 2003/17/EY liite I tämän päätöksen liitteessä olevan 1 kohdan mukaisesti.
            
            
               2.   Muutetaan päätöksen 2005/834/EY liite tämän päätöksen liitteessä olevan 2 kohdan mukaisesti.
            
         
         
            2 artikla
            Voimaantulo ja soveltamispäivä
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tehty Brysselissä 24 päivänä maaliskuuta 2021.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Lausunto annettu 27. tammikuuta 2021 (ei vielä julkaistu virallisessa lehdessä).
         
            (2)  Euroopan parlamentin kanta, vahvistettu 11. maaliskuuta 2021 (ei vielä julkaistu virallisessa lehdessä), ja neuvoston päätös, tehty 17. maaliskuuta 2021.
         
            (3)  Neuvoston päätös 2003/17/EY, tehty 16 päivänä joulukuuta 2002, kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta (EYVL L 8, 14.1.2003, s. 10).
         
            (4)  Neuvoston päätös 2005/834/EY, tehty 8 päivänä marraskuuta 2005, tietyissä kolmansissa maissa suoritettavien lajikkeiden ylläpitoa koskevien tarkastusten vastaavuudesta sekä päätöksen 2003/17/EY muuttamisesta (EUVL L 312, 29.11.2005, s. 51).
         
            (5)  Neuvoston direktiivi 66/401/ETY, annettu 14 päivänä kesäkuuta 1966, rehukasvien siementen pitämisestä kaupan (EYVL 125, 11.7.1966, s. 2298).
         
            (6)  Neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan (EYVL 125, 11.7.1966, s. 2309).
         
            (7)  Neuvoston direktiivi 2002/53/EY, annettu 13 päivänä kesäkuuta 2002, viljelykasvilajien yleisestä lajikeluettelosta (EYVL L 193, 20.7.2002, s. 1).
         
            (8)  Neuvoston direktiivi 2002/54/EY, annettu 13 päivänä kesäkuuta 2002, juurikkaiden siementen pitämisestä kaupan (EYVL L 193, 20.7.2002, s. 12).
         
            (9)  Neuvoston direktiivi 2002/55/EY, annettu 13 päivänä kesäkuuta 2002, vihannesten siementen pitämisestä kaupan (EYVL L 193, 20.7.2002, s. 33
            ).
         
         
            (10)  Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74
            ).
         
         
            (11)  EUVL L 29, 31.1.2020, s. 7.
      
      
         
            LIITE
            
               1)   
               Muutetaan päätöksen 2003/17/EY liitteessä I oleva taulukko seuraavasti:
               
                           1)
                        
                        
                           Lisätään rivien ”CL” ja ”IL” väliin rivi seuraavasti:
                           
                                       ”GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/ETY 66/402/ETY 2002/54/EY
                                       2002/57/EY
                                    
                                 
                     
                           2)
                        
                        
                           Lisätään alaviitteeseen (*) ilmaisujen ”CL – Chile” ja ”IL – Israel” väliin ilmaisu seuraavasti:
                           ”GB – Yhdistynyt kuningaskunta”
                        
                     
            
               2)   
               Muutetaan päätöksen 2005/834/EY liitteessä oleva taulukko seuraavasti:
               
                           1)
                        
                        
                           Lisätään rivien ”CS” ja ”IL” väliin rivi seuraavasti:
                           
                                       ”GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/ETY 66/402/ETY 2002/54/EY
                                       2002/55/EY
                                       2002/57/EY
                                    
                                 
                     
                           2)
                        
                        
                           Lisätään alaviitteeseen (*) ilmaisujen ”CS – Serbia ja Montenegro” ja ”IL – Israel” väliin ilmaisu seuraavasti:
                           ”GB – Yhdistynyt kuningaskunta”.